Diari Oficial de la Generalitat Valenciana


Sumari del DOGV 4173, del 22-01-2002 (2002/472)

ORDRE de 8 de gener de 2002, de la Conselleria de Cultura i Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2002-2003, regulades en l'Ordre de 28 de novembre de 2001, l'import de les ajudes i s'esmena l'apartat 2 de dita ordre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4173

Data del DOGV
:   22-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/472


Data del document
:   08-01-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ensenyament secundari
    * ajuda pública
    * suport econòmic
    * llibre escolar
    * alumnat
    * ensenyament primari

ORDRE de 8 de gener de 2002, de la Conselleria de Cultura i Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2002-2003, regulades en l'Ordre de 28 de novembre de 2001, l'import de les ajudes i s'esmena l'apartat 2 de dita ordre. [2002/X472]
  
La convocatòria d'ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2002-2003, aprovada per l'Ordre de la Conselleria de Cultura i Educació de 28 de novembre de 2001, va ser realitzada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, per la qual cosa el finançament de les ajudes va quedar condicionat a l'aprovació dels crèdits corresponents.
  
Una vegada publicada la Llei 10/2001, de 27 de desembre, de Pressupostos de la Generalitat Valenciana per al 2001, i segons el que preceptua el núm. 11 de l'article 47 de la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juliol de 1991, del Consell de la Generalitat Valenciana, és procedent donar publicitat a la quantia de les ajudes i al crèdit destinat a finançar dites ajudes, regulades en l'ordre de la Conselleria de Cultura i Educació citada adés, al mateix temps que es modifica un paràgraf de l'apartat 2 de l'Ordre de 28 de novembre de 2001. Per això,
  
ORDENE
  
Primer. Determinació del crèdit
  
El crèdit pressupostari de la línia de subvenció destinada a finançar les ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2002-2003, convocada per l'Ordre de 28 de novembre de 2001 (DOGV núm. 4.151, de 19 de desembre), aprovat per la Llei 10/2001 de 27 de desembre de Pressupostos de la Generalitat Valenciana, és el que a continuació es determina, a càrrec de la secció 09, servici 03, programa pressupostari 422.20 Ensenyament Primari i l'import total és de huit milions quatre-cents quaranta-un mil nou-cents trenta euros (8.441.930 euros).
  
Segon. Import de les ajudes
  
L'import de cadascuna de les ajudes és de 72 euros.
  
Tercer. Esmena de l'apartat 2
  
On diu: ?Per a la determinació de la renda dels membres computables que hagen presentat declaració o sol·licitud de devolució per l'Impost sobre la Renda de les Persones Físiques, s'ha de procedir de la manera següent:
  
Primer. S'ha de sumar la part general de la base imposable i la base liquidable especial, prèvies a l'aplicació del mínim personal i familiar en estos dos casos.
  
Segon. D'esta suma, se n'ha de restar la quota resultant de l'autoliquidació.
  
Per a les persones que no tinguen obligació de declarar i que no n'hagen sol·licitat devolució, s'ha de tindre en compte la suma dels ingressos íntegres obtinguts, minorats en una quantia de 3.610 euros (600.653 PTA)?; ha de dir: ?Per renda familiar, a l'efecte de l'obtenció de l'ajuda, es considerarà el següent:
  
Primer. Per a les persones que presenten declaració del IRPF, es tindrà en compte la renda disponible, excloent-ne el mínim personal i familiar.
  
Segon. Per a les persones que, sense estar obligades a declarar pel IRPF, sol·liciten devolució dels ingressos a compte, la renda computable es determinarà seguint un procés semblant al dels declarants, sobre la base de dades utilitzades per l'Agència Tributària per a calcular l'import de la devolució.
  
Tercer. Per a les persones sense obligació de declarar i que no sol·liciten devolució, la renda computable serà la suma dels ingressos íntegres obtinguts, minorats en una quantia de 3.610 euros (600.653 PTA)?.
  
València, 8 de gener de 2002
  
El conseller de Cultura i Educació, p.s.r. (art. 4.1 del Decret 111/2000, DOGV núm. 3.798, de 21 de juliol), la subsecretària,